CELEX: 32014R0217
Language: et
Date: 2014-03-07 00:00:00
Title: Komisjoni määrus (EL) nr 217/2014, 7. märts 2014 , millega muudetakse määrust (EÜ) nr 2073/2005 searümpades esineva Salmonella suhtes  EMPs kohaldatav tekst

8.3.2014   
            
            
               ET
            
            
               Euroopa Liidu Teataja
            
            
               L 69/93
            
         
      KOMISJONI MÄÄRUS (EL) nr 217/2014,
   7. märts 2014,
   millega muudetakse määrust (EÜ) nr 2073/2005 searümpades esineva Salmonella suhtes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 4 lõiget 4,
   ning arvestades järgmist:
   
               (1)
            
            
               Komisjoni määruses (EÜ) nr 2073/2005 (2) on sätestatud teatavate mikroorganismide suhtes kehtivad mikrobioloogilised kriteeriumid ja rakenduseeskirjad, mida toidukäitlejad peavad järgima määruse (EÜ) nr 852/2004 artiklis 4 osutatud hügieeni üld- ja erimeetmete rakendamisel, ning eelkõige protsessi hügieenikriteerium, mida kohaldatakse seoses Salmonella’ga searümpades, et kontrollida saastumist tapmise ajal.
            
         
               (2)
            
            
               Euroopa Toiduohutusamet (EFSA) võttis 3. oktoobril 2011 vastu teadusliku arvamuse rahvatervise selliste ohtude kohta, mida tuleb hõlmata lihakontrolliga (sealiha) (3). Arvamuses on Salmonella määratletud sealiha tarbimisega seotud suure ohuna inimeste tervisele ning soovitatakse searümpade saastumist Salmonellaga vältida. EFSA soovitab muu hulgas karmistada protsessi hügieenikriteeriumi, mida kohaldatakse searümpades esineva Salmonella suhtes.
            
         
               (3)
            
            
               Selleks et vähendada Salmonella levimust searümpades, tuleks karmistada hügieenikontrolli loomade tapmise ajal vastavalt komisjoni 7. märtsi 2014. aasta määruse (EL) nr 218/2014 (millega muudetakse Euroopa Parlamendi ja nõukogu määruste (EÜ) nr 853/2004 ja (EÜ) nr 854/2004 lisasid ja komisjoni määrust (EÜ) nr 2074/2005) (4) sätetele ning sellest tulenevalt peaks ka positiivsete proovide arv vähenema.
            
         
               (4)
            
            
               Määruses sätestatud nõuetega on hõlmatud toidukäitlejate praeguste tavade kohandamine. Seepärast on asjakohane lubada käesoleva määruse kohaldamise edasilükkamist.
            
         
               (5)
            
            
               Seepärast tuleks määrust (EÜ) nr 2073/2005 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2073/2005 I lisa 2. peatüki rida 2.1.4 asendatakse järgmisega:
   
      
                  
                              „2.1.4
                           
                           
                              Searümbad
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Puudub rümba kohta uuritaval alal
               
               
                  EN/ISO 6579
               
               
                  Rümbad pärast korrastust, kuid enne jahutust
               
               
                  Tapahügieeni parandamine ja protsessi kontrollimise, loomade päritolu ja päritolufarmide bioohutusmeetmete ülevaatamine”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 226, 25.6.2004, lk 3.
   
      (2)  ELT L 338, 22.12.2005, lk 1.
   
      (3)  EFSA Journal (2011); 9(10):2351.
   
      (4)  Vt käesoleva Euroopa Liidu Teataja lk 95.